EGIBAR ARTOLA (EAJ, 2016-12-22):
Bizitza honetan, politikan jakina, galdu eta irabaz daiteke. Hala ere, saiatu behar gara ridikulua ez egiten zergatik da azkena.
Nik proposamen hau ikusi dudanean, nik ez nion zentzurik aurkitzen. Alderdi Popularrak aurkeztutakoak esaten zuen inbestidura egunetik hilabetera. Eta esaten duzu: Aizu, hau gabon gaua da, oraindik sailburuek bere agerraldiak egin gabe dauzkate. Urtarrilaren bigarren hamabostaldian egingo dituzte, orduan, hemen,beste zerbait dago? Edo zein da benetako zentzua? Hori zen nire galdera.
Eta egia da bertan urte asko eman arren, sorpresarako beti gelditzen dela puntu bat. Eta egia da, Pastorrek esan duen bezala, bai Elkarrekin Podemos-ek eta EH Bilduk oso agerian utzi dutela bere posizioa zergatik egia da proposamena zuena da, guk osoko emendakina daukagu eta zuek ez duzue aurkezten. Eta nik pentsatu dut, ba bueno, ehiztari moduan egongo dira, ea zer pasatzen den, baina ez zeukan logikarik hasierako proposamenak. Ez zegoen zuen zuzenketarik, ez genuen zuekin bitarteko bat egiteko aukerarik ere.
Orduan, ikusten da zeintzuk diren benetako intentzioak, zergatik, hemen eskuartean dudan hau dela PNVk eta PSOEk lortutako hitzarmena, benetan irakurri duzue? Suposatzen dut baietz. Hemen daude konpromisoak, daude oinarriak, legeak zerrendatuta daude. Gero, egutegian lehenengo sei hilabetekoan edo hurrengoan izango den hori hain garrantzitsua da oposizio lanak egin ahal izateko?
Lehendakariak berak bere diskurtsoan zerrendatu zituen, besteak beste, esaten zuen "entre otras", 14 lege: sostenibilidad energética, medio ambiente, cambio climático, movilidad sostenible, modificación de la Ley de Autoridad de Transporte, empleo público, organización, funcionamiento del sector público vasco, transparencia, participación ciudadana, la Ley Vasca de Educación y Formación Profesional, patrimonio cultural, actualización de la Ley de Deporte...
Hemen zerrenda osoa hemen dago; osoa ez, beste lege batzuk ere egongo direlako. Hau jakitea inportantea da noski, dudarik gabe, baina hemen dago dena idatzita. Niretzako gobernu-programaren euskarririk nagusiena hau izango da. Ez da bakarra izango baina euskarririk nagusiena hau da.
Eta parlamentari bakoitzak galderak, interpelazioak egin nahi baldin baditu, hemen dauka dokumentua sailburuari galdetzeko agerraldietan noski, hala erabaki ezkero, baina baita ere idatzizko galderak erantzun dezaten, konpromisoak hartu ditzaten.
Niretzako sailburuen egitekoa urtarrilaren bigarren hamabostaldian oso inportantea da zeren hor bai ateratzen dela argazki bat: Sailburuak, departamentua, Jaurlaritzak zer egin nahi duen arlo horretan ze egitasmo, ze helburu nagusi dituen, ze bitarteko izango dituen. Hori da niretzako oposizioak egin behar duen lanetan garrantzitsuena. Guk behintzat hala praktikatu genuen oposizioa izan ginenean.
Eta egitasmoa, programa, legegintzaldi osorako egutegia, bi hilabetetan gaurko egunetik abiatuta posible da egitea? Nik Jaurlaritzarekin hitz egin dut eta esan dit "jaun-andreak, estutu egin behar ditugu makinak, eta Legebiltzarrak hau nahi baldin badu, eman egin behar diogu". Denbora gehiago nahi zuten gauzak txukun egin nahi dituztelako. Baina hitza eman dugu, otsailaren bukaerarako hemen egon behar dugula.
Gu saiatuko gara, gu geu saiatuko gara. Erkoreka, lehendakaria eta sailburu guztien atzetik. Aizue, etxeko lanak eginak dauzkagu? Zergatik etxeko lan horiek, gobernu-programa barne, egitasmoak eta konpromisoak azaldu behar ditugu Legebiltzarraren aurrean.
Baina Alderdi Popularrak presentatu duena beste gauza bat izan da. Ez didazu esango serioa denik, Borja Sémper jauna, inbestiduratik hilabeteko epean, hau da, bihar ez, etzi, etzirako, egitasmo osoa, programak eta gainontzekoak aurkeztu daitezkeenik kontutan edukita, besteak beste, oraindik sailburuen agerraldiak ere ez ditugula gauzatu.
Eta gero, azkeneko mezu batekin gelditzen naiz: Zorroztasuna eta konpromisoa eta aurrerakoiak diren egitasmoetan bidelagun izango garela.
Beno ba, ni behintzat, gure taldeari dagokionez eta Jaurlaritzari dagokionez ere, eta talde parlamentari guztiei zuzenduta da mezu hau, guztiekin egin nahi genuke bide hori. Eta ahal den neurrian, garbi daukagu, aurrerakoiak izango badira eta herri honen onerako mesedetan aukeratu eta onartuko balira legeak, gu hor izango gara, beti egon izan garen bezala.